Title: Exemples de ciència ciutadana
Course: Ciència ciutadana i ODS > Section: Què és la Ciència Ciutadana?

Actualment trobem un enorme ventall de projectes de ciència ciutadana actius que investiguen problemes molt diversos. Per exemple, hi ha projectes que contribueixen a l’estudi de la biodiversitat, al control d’espècies invasores i de vectors de malalties, a la identificació de diferents animals, a l’observació de l’Univers, a la gestió de la qualitat de l’aigua, etc.

En el moment d’escriure aquestes paraules, per exemple, Zooniverse compta amb 79 projectes actius classificats en arts, biologia, clima, història, llenguatge, literatura, medicina, naturalesa, física, ciències socials i espai.

A banda dels diferents repositoris i llistats de ciència ciutadana que es poden trobar en línia, es poden consultar diferents projectes de ciència ciutadana analitzats des de la perspectiva dels ODS a l’article Mapping citizen science contributions to the UN sustainable development goals, especialment a l’arxiu suplementari 1.