Title: El projecte «Ciència ciutadana i ODS»
Course: Ciència ciutadana i ODS > Section: El projecte

Origen i objectiu

El projecte Ciència Ciutadana i ODS sorgeix amb la voluntat de seguir establint aquests vincles entre ciència i ciutadania (en concret amb el professorat i l’alumnat), oferint propostes educatives per realitzar a les aules amb l’objectiu, a més, de tractar els diferents Objectius del Desenvolupament Sostenible.

D’aquesta manera, es produiran 34 propostes: 17 propostes per secundària i 17 propostes per cicles anteriors (infantil i primària).

En principi, hi haurà dues propostes per cada ODS, tot i que, en considerar que l’ODS 17 és transversal, alguns altres ODS tindran dues propostes en comptes d’una.

Algunes reflexions

L’objectiu principal del projecte és apropar encara més la ciència ciutadana a les aules i mostrar la seva potència com a recurs educatiu. De manera ideal la ciència ciutadana a les escoles funciona millor si s’estableix una col·laboració estreta entre grups de recerca i centres educatius, amb una dedicació estable durant un període llarg de temps.

En aquest punt s’han de compartir algunes reflexions:

- No tothom pot integrar una proposta tan llarga dins la seva programació educativa
- Potser hi ha professorat que prefereix integrar la ciència ciutadana de manera més progressiva
- Potser hi ha grups de recerca que no tenen capacitat per oferir un seguiment estret a tots els grups escolars que hi vulguin col·laborar.
- Els projectes de ciència ciutadana es van actualitzant. En poden aparèixer de nous, es poden modificar substancialment els existents i alguns poden desaparèixer.

Com solucionar aquests problemes?

Com prepararíeu recursos que tinguessin en compte aquestes reflexions?

- No tothom pot integrar una proposta tan llarga dins la seva programació educativa
- Potser hi ha professorat que prefereix integrar la ciència ciutadana de manera més progressiva

I què podem fer respecte a aquestes altres?
- Potser hi ha grups de recerca que no tenen capacitat per oferir un seguiment estret a tots els grups escolars que hi vulguin col·laborar.
- Els projectes de ciència ciutadana es van actualitzant. En poden aparèixer de nous, es poden modificar substancialment els existents i alguns poden desaparèixer.

[Pregunta sense retorn amb la finalitat d'autocorrecció]

Concessionari

Totes aquestes possibilitats fan que s’hagin hagut de realitzar algunes concessions.

Tenint en compte la dificultat d'integrar propostes llargues:

- Les propostes tenen com a base un mòdul de dues sessions (equivalents a dues hores de classe).
  - Aquesta fórmula permet integrar-la dins la majoria de programacions educatives i també permet provar-les de manera controlada en el temps.
- S’afegeixen propostes alternatives i propostes per anar més enllà per desenvolupar més la ciència ciutadana a l’escola.

Tenint en compte els cicles vitals i les capacitats d'assessorament dels projectes de ciència ciutadana:
- Aquestes propostes bàsiques no estan vinculades a cap projecte de ciència ciutadana concret (per si acaba canviant).
- S’afegeix un llistat de projectes de ciència ciutadana i centres de recerca i grups de recerca relacionats.

Com participarà l'alumnat?

A banda, es té en compte que la ciutadania pot participar en ciència ciutadana en diferents punts del procés científic. D’aquesta manera s’ha procurat que dins les 34 propostes n’hi hagi de recollida de dades, d’anàlisi d’informació, de formulació de preguntes, etc.

És a dir, s’ha procurat que es treballin, en el conjunt de les 34 propostes, tots els passos del procés científic simplificats a partir de Berkeley (llista 2) i a partir de les diferents dinàmiques de participació (llista 3).

Dit d'una altra manera, no totes les propostes demanaran a l'alumnat que participin exclusivament recollint dades o observacions.