Title: ODS 3: Sords de soroll
Course: Ciència ciutadana i ODS > Section: Mòduls Ciència ciutadana i ODS (Secundària)

Contaminació acústica i salut

Hi ha soroll al nostre voltant? Ens n’adonem? Ens afecta només a nosaltres? En aquesta activitat l’alumnat es familiaritzarà amb el concepte “contaminació acústica”. Farà un estudi acústic del seu entorn per localitzar i analitzar possibles punts conflictius. Amb els resultats crearà un mapa de contaminació acústica.

Sovint identifiquem la contaminació amb els fums de la indústria o dels cotxes, però hi ha altres fenòmens que alteren l’entorn en el qual vivim que són molt molestos i afecten la nostra salut. La contaminació acústica n’és un exemple. I no ens afecta només a nosaltres. Els animals que viuen en aquests entorns (i fins i tot els que viuen al mar) també pateixen les conseqüències dels sorolls generats per l’activitat humana provocant modificacions en les seves conductes.

En aquesta activitat proposarem a l’alumnat un estudi acústic del seu entorn amb l’objectiu de detectar punts amb excés de sorolls. Aquest estudi pot servir de punt de partida per a reflexions posteriors sobre possibles solucions i mesures que podrien servir per millorar la situació actual.

De manera excepcional, aquest mòdul consta d’una sessió inicial «0» prèvia a les dues sessions habituals d’aquest apartat.