Title: ODS 4: I tu, què voldries aprendre?
Course: Ciència ciutadana i ODS > Section: Mòduls Ciència ciutadana i ODS (Secundària)

El «currículum de l’alumnat»

El currículum oficial marca els coneixements i les competències que hauria de tenir tota persona quan acaba l’educació obligatòria. Què en pensen els adolescents que rebran aquesta formació? Quins serien els coneixements i les competències que creuen que haurien d’adquirir a l’institut?

En aquesta proposta, es pregunta directament a l’alumnat què haurien de saber en acabar l’ESO a través d’un procés participatiu i democràtic. Es generarà així un «currículum de l’estudiant» que es pot presentar a la direcció del centre, a les administracions i a les facultats d’educació i que podria constituir el primer pas d’un projecte científic que estudiés, per exemple, les demandes de coneixement de cada generació.